La campanya electoral comença a l'UJI amb la presentació del programa d'Eva Alcón per a la reelecció com a rectora



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2022/4/2q/campanya-electoral/&url=/com/noticies/2022/4/2q/campanya-electoral/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2022/4/2q/campanya-electoral/&url=/com/noticies/2022/4/2q/campanya-electoral/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2022/4/2q/campanya-electoral/&url=/com/noticies/2022/4/2q/campanya-electoral/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2022/4/2q/campanya-electoral/&url=/com/noticies/2022/4/2q/campanya-electoral/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## La campanya electoral comença a l'UJI amb la presentació del programa d'Eva Alcón per a la reelecció com a rectora La comunitat universitària triarà l'11 de maig els 139 claustrals entre 182 candidats i candidates

29/04/2022 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge campanya-electoral eleccions-upo
Diapositiva actual

Recurs d'imatge campanya-electoral Candidatura\_Eva\_Alcon\_22DLL115\_w

* [![ campanya-electoral eleccions-upo](/com/noticies/2022/4/2q/campanya-electoral/eleccions-upo.jpg)](#)
* [![ campanya-electoral Candidatura_Eva_Alcon_22DLL115_w](/com/noticies/2022/4/2q/campanya-electoral/Candidatura_Eva_Alcon_22DLL115_w.jpg)](#)

La campanya electoral per a renovar el Rectorat i el Claustre de la Universitat Jaume I s’ha iniciat avui dimecres 27 d’abril amb la presentació de les distintes candidatures de professorat, estudiantat i personal d’administració i serveis i s’allargarà fins al 10 de maig. La votació, per primera vegada íntegrament electrònica, es realitzarà el dimecres 11 de maig entre les 9 i les 18 hores. Els resultats seran definitius el 18 de maig, després del període d’al·legacions.

Conflueixen en aquests comicis set candidatures col·lectives: Candidatura per l’UJI, +Més UJI, Un Pas Endavant, Professorat Precari al Claustre, Saó, Més Llibertat i ANEMRITSI i cinc candidatures individuals.

**Candidatura per l’UJI**, que ha presentat avui el seu programa electoral, presenta l’única candidatura a Rectorat, la de l’actual rectora Eva Alcón, i es presenta en els col·lectius de PDI amb vinculació permanent i PDI no doctor.

Pel que fa a l’equip de govern, està format per Jesús Lancis, vicerector d’Investigació; Isabel García Izquierdo, vicerectora d’Estudis i Formació Permanent; Joaquín Beltrán, vicerector d’Ordenació Acadèmica i Professorat; Mamen Pastor, vicerectora d’Estudiantat i Vida Saludable; Eva Camacho, vicerectora de Relacions Internacionals; David Cabedo, vicerector d’Innovació, Transferència i Divulgació Científica; Elsa González, vicerectora de Responsabilitat Social, Polítiques Inclusives i Igualtat; Carmen Lázaro, vicerectora de Cultura, Llengües i Societat; Vicent Cervera, vicerector d’Infraestructures i Sostenibilitat; Modesto Fabra, vicerector de Planificació Econòmica i Estratègica; Cristina Pauner, secretària general, i Francesc Esteve, delegat de la rectora per a la Transformació Docent, la Comunicació i la Direcció del Gabinet.

Amb el lema [«Un impuls renovat i compartit per l’UJI»](https://www.evaalcon.com/), el programa contempla 144 mesures articulades en sis eixos estratègics: persones; formació i estudis; generació de coneixement, transferència i innovació; igualtat, responsabilitat social i compromís cultural i lingüístic; internacionalització, i governança, recursos i sostenibilitat. Segons ha destacat Eva Alcón, es tracta d’un programa que parteix de l’experiència de gestió i que també s’ha elaborat a partir d’una escolta activa de les necessitats de la comunitat universitària, atès que han accedit al document més de 600 persones i, a partir de les aportacions, s’han revisat 31 mesures i s’han afegit dues de noves.

La candidatura de **+Més UJI** al Claustre universitari en els col·lectius de PDI amb vinculació permanent, PDI no doctor i PAS, està avalada per l'experiència d'STEPV en els òrgans de negociació i en la seua capacitat organitzativa. El seu programa electoral defensa una universitat més participativa i més transparent en els debats al Claustre i, per extensió, en el Consell de Govern, que garantisca una bona informació a la comunitat universitària.

La candidatura d’[**Un Pas Endavant**](https://www.facebook.com/un-PAS-endavant-1387632184715348/) es presenta únicament en el col·lectiu del personal d’administració i serveis (PAS). El seu programa defensa la recuperació del poder adquisitiu dels funcionaris i els processos d’estabilització; la prevenció de l’assetjament moral i el desgast professional, així com la conciliació laboral, la recuperació de drets com el programa de vacances, les ajudes socials o el pla de pensions; demana la revisió de temes com el catàleg de funcions, les condicions de treball dels majors de 60 anys o la promoció interna i manifesta el seu compromís social i ambiental. L’equip té previst realitzar una presentació del seu programa electoral divendres 29 d’abril a les 13.30 hores a la sala de premsa de Rectorat.

[**Professorat Precari al Claustre**](https://mobile.twitter.com/associatsuji) integra en la seua candidatura per al col·lectiu de PDI no doctor a sis candidats i candidates.

En el col·lectiu de l’estudiantat s’han presentat tres candidatures: **Saó**, amb una llista de 28 candidats i candidates; **Més llibertat** amb 28 candidatures i **ANEMRITSI** amb 2 candidats.

Les cinc **candidatures individuals** són: M. Mar Marcos López, Miguel Martínez Ramos (UJIxPlaneta), María Pilar Molés Julio i Ramón Cabello López en el col·lectiu de PDI amb vinculació permanent i Vicent Sales Barberá en el col·lectiu de PAS.

El cens per les eleccions a Rectorat i Claustre és de 15.962 persones: 625 corresponents al PDI doctor amb vinculació permanent; 1.090 de PDI no doctorat o sense vinculació permanent; 632 membres del personal d’administració i serveis, i 13.615 membres de l’estudiantat. El nombre de claustrals que cal elegir són 71 en el sector de PDI funcionari; 15 per la resta de PDI; 37 representants de l’estudiantat i 16 del personal d’administració i serveis.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00